જેમ મટીરિયલમાં વિવિધતા જોવા મળે છે એમ ટેબલની ડિઝાઇનમાં પણ ઘણી વિવિધતા જોવા મળે છે. લંબગોળ, ચોરસ, લંબચોરસ, ગોળ સિવાય સેન્ટર ટેબલના શેપમાં પણ તમને વરાઇટી જોવા મળે છે જેમાં એસિમેટ્રિક શેપનાં ટેબલ, ડમરુના શેપનાં ટેબલ, ષટ્કોણ શેપનાં ટેબલ, ત્રિકોણ શેપનાં ટેબલ જોવા મળે છે. ટેબલનું રૂપ હવે માત્ર ચારપાઈ અને ટૉપ ઉપર નાની જગ્યા નથી રહી જેમાં ચાના કે કૉફીના કપ આવી જાય, પણ સેન્ટર ટેબલ હવે આરામદાયક બેઠક પણ બની ગયું છે. એ સિવાય સેન્ટર ટેબલ સ્ટોરેજનો પણ ભાગ બની ગયું છે.